Ongelmasta ratkaisuksi – Itämeren levästä jalostumassa biopohjainen raaka-aine hygienia- ja puhdistustuotteisiin - Vastuullisuusuutiset.fi
Posted in recap fi, webfi
Ongelmasta ratkaisuksi – Itämeren levästä jalostumassa biopohjainen raaka-aine hygienia- ja puhdistustuotteisiin
Origin by Ocean on tarttunut Itämeren rehevöitymisongelmaan ennakkoluulottoman ratkaisukeskeisesti. Yhtiö haluaa jalostaa levästä biopohjaisia raaka-aineita, joita voidaan hyödyntää uusilla tavoilla esimerkiksi pesuaine- ja kosmetiikkatuotteissa.
Toimialansa ympäristöjohtajaksi tähtäävä Kiilto ja Origin by Ocean kertovat tänään julkisesti aiesopimuksesta Origin by Ocean -tuotteiden hyödyntämisestä Kiillon tuotekehityksessä. Molemmat yritykset uskovat vahvasti biopohjaisten, kestävän kehityksen vaateet täyttävien hygienia- ja puhdistustuotteiden tulevaisuuteen. Tavoitteena on tuoda markkinoille täysin uusia ja monipuolisia tuotteita, jotka sisältävät Origin by Oceanin Itämerin levistä jalostamia ainesosia. – Origin by Ocean on startup innovatiivisella ja vastuullisella liikeidealla. Tavoitteenamme on tuplata uusiutuvien ja kierrätysperäisten raaka-aineiden osuus tuotannossamme vuoteen 2022 mennessä, joten tuotekehityksen näkökulmasta tällainen täysin uudenlaisia mahdollisuuksia avaava yhteistyö on todella mielenkiintoista ja innostavaa, kuvailee Kiillon tutkimus,- kehitys- ja innovaatiojohtaja Oili Kallatsa.
– Tämä Kiilto-yhteistyö on meille täysin uusi aluevaltaus ja samalla osoitus siitä, kuinka hyvin tarjontamme soveltuu myös hygienia- ja puhdistustuotteisiin. Biopohjaisten raaka-aineiden kysyntä niissä on jatkuvassa kasvussa maailmanlaajuisesti. Kiillon vahva sitoutuminen kestävään kehitykseen ja ympäristöön on erinomainen lähtökohta yhteistyölle. Kiilto tuo jatkuvasti markkinoille uusia, entistä ympäristöystävällisimpiä tuotteita. Tässä meillä on mahdollisuus tehdä yhteistyötä ison toimijan kanssa ja sitä kautta muodostaa meille kaikille Itämeren äärellä asuville uusia kiertotalousetuja. Toivottavasti voimme tulevaisuudessa tiskiä pestessä tehdä Kiillon tiskiaineella ekotekoa Itämeren hyväksi, sanoo Origin by Oceanin perustajajäsen, Chief Business Activist Mikael Westerlund.
– Origin by Ocean on startup innovatiivisella ja vastuullisella liikeidealla. Tavoitteenamme on tuplata uusiutuvien ja kierrätysperäisten raaka-aineiden osuus tuotannossamme vuoteen 2022 mennessä, joten tuotekehityksen näkökulmasta tällainen täysin uudenlaisia mahdollisuuksia avaava yhteistyö on todella mielenkiintoista ja innostavaa, kuvailee Kiillon tutkimus,- kehitys- ja innovaatiojohtaja Oili Kallatsa.
– Etsimme Kiilto Venturesin kautta jatkuvasti kunnianhimoisia, uutta luovia yhteistyötahoja, joiden kanssa pystymme jakamaan myös samanlaisen arvomaailman. Uskomme, että pitkän kokemuksemme ja verkostojemme avulla meillä on mahdollisuus olla jatkossa mukana kehittämässä Origin by Oceanin toimintaa tuotekehitysyhteistyön lisäksi myös muilla tavoin, toteaa Kiillon liiketoiminnan kehitysjohtaja Ville Solja.
Lähde: Kiilto Oy
Tagged Itämeri, Kiertotalous, Kiilto Oy, Origin by Ocean, Rehevöityminen
Paavi pyysi antamaan köyhien maiden velat anteeksi koronaviruspandemian takia
Miten käy koulutusjärjestelmän tehokkuuden vaatimuksille koronakriisissä?
@Fincumet Container Oy
Suomalainen perheyhtiö Ikaalisista tarjoaa nyt hoivakodeille viihtyisiä tapaamiskontteja lievittämään korona-ajan kohtaamisrajoituksia
coronavirus koulutus Luonto Luonnonsuojelu Suomi corona economy EU COVID-19 tutkimus UN water lockdown Energia Koronavirus Pandemic korona talous US Ympäristö